
GUVERNUL  REPUBLICII  MOLDOVA

HOTĂRÂRE nr. ____

din                                        2026
Chișinău




2

cu privire la modificarea Schemei de ajutor de stat
regional pentru investiții realizate în Republica Moldova,
aprobată prin Hotărârea Guvernului nr. 875/2024


În temeiul art. 493 din Codul fiscal nr. 1163/1997 (republicat în Monitorul Oficial al Republicii Moldova, 2007, ediție specială din 8 februarie 2007 și al art. 5 alin. (1) lit. j) din Legea nr. 139/2012 cu privire la ajutorul de stat (Monitorul Oficial al Republicii Moldova, 2012, nr. 166-169a, art. 565), 


Guvernul HOTĂRĂȘTE:

1. Schema de ajutor de stat regional pentru investiții realizate în Republica Moldova, aprobată prin Hotărârea Guvernului nr. 875/2024 (Monitorul Oficial al Republicii Moldova, 2024, nr. 548-551, art. 1001), cu modificările ulterioare, se modifică după cum urmează:
1.1. Pe tot parcursul textului, cuvântul „actul” la orice formă gramaticală, se substituie cu cuvântul „contractul”, la forma gramaticală corespunzătoare.
1.2. Se completează cu punctele 11 și 12 cu următorul cuprins: 
„11. Obiectivul măsurii de sprijin acordate prin intermediul Schemei constă în stimularea realizării investițiilor inițiale în industria prelucrătoare, în vederea dezvoltării regionale echilibrate, modernizării capacităților de producție, menținerii/creării de locuri de muncă și creșterii competitivității economiei naționale.
1². Măsura de sprijin acordată prin intermediul Schemei urmărește, în special:
12.1. creșterea volumului investițiilor private în sectoarele prioritare;
12.2. susținerea proiectelor investiționale cu valoare adăugată ridicată;
12.3. crearea și menținerea locurilor de muncă stabile și calificate;
12.4. creșterea productivității și a nivelului de tehnologizare a întreprinderilor.
1.3. La punctul 2: 
1.3.1 Subpunctul 2.17 va avea următorul cuprins:
„2.17. valoarea ajustată a ajutorului de stat regional – valoarea maximă permisă a ajutoarelor de stat regionale pentru un proiect mare de investiții, calculată conform formulei:
Valoarea maximă a ajutoarelor = R × (A + 0,50 × B + 0,34 × C),
unde:
R – intensitatea maximă a ajutoarelor aplicabilă în zona respectivă;
A – costurile eligibile în valoare de 50 de milioane de euro, calculate conform cursului oficial al Băncii Naționale a Moldovei aplicabil la data  acordării ajutorului de stat;
B – costurile eligibile cuprinse între 50 de milioane de euro și 100 milioane de euro, calculate conform cursului oficial al Băncii Naționale a Moldovei aplicabil la data acordării ajutorului de stat;
C – partea din costurile eligibile de peste 100 milioane de euro, calculate conform cursului oficial al Băncii Naționale a Moldovei aplicabil la data acordării ajutorului de stat;”.
1.3.2 Subpunctul 2.18 va avea următorul cuprins:
„2.18 finalizarea investiției – momentul în care proiectul de investiții inițială este realizat integral și devine operațional, dar nu mai târziu de trei ani de la data demarării lucrărilor, astfel cum este definit la subpct.2.37;”
1.3.3 se completează cu subpunctul 2.45 cu următorul cuprins:
„2.45. întreprindere nou-înființată – întreprindere constituită în conformitate cu legislația Republicii Moldova, care nu a desfășurat anterior activitate economică și care nu prezintă continuitate economică cu o altă întreprindere existentă în aceeași regiune de dezvoltare în care urmează a fi realizat proiectul investițional.
În sensul prezentei Scheme, nu este considerată întreprindere nou-înființată o entitate care:
a) rezultă din reorganizarea, divizarea, transformarea sau transferul unei activități existente;
b) preia, total sau parțial, active, personal, contracte, clientele sau alte elemente esențiale ale unei activități economice preexistente;
c) este constituită în cadrul aceleiași întreprinderi unice sau al aceluiași grup de întreprinderi, în condiții care indică existența unei continuități economice;
d) este creată în scopul fragmentării unei activități sau al evitării aplicării regulilor privind proiectul unic de investiții, intensitatea maximă a ajutorului de stat sau statutul de întreprindere în dificultate.
Evaluarea caracterului de întreprindere nou-înființată se realizează la nivelul întreprinderii unice, prin aplicarea criteriilor de afiliere și control prevăzute la art. 226¹⁷ alin. (1) din Codul fiscal nr.1163/1997. La aprecierea existenței continuității economice, inclusiv în caz de reorganizare, transfer de active, personal, contracte sau activitate, se ține cont, după caz, și de dispozițiile art. 203 din Codul civil nr.1107/2002.”.
1.4. Punctul 7 va avea următorul cuprins: 
„7. Ajutorul de stat regional se acordă în baza contractului de acordare a ajutorului de stat regional prevăzut la subpct. 2.3, prin care se conferă beneficiarului dreptul de a beneficia de sprijin sub formă de scutire parțială de la plata impozitului pe venit și sub formă de grant, în condițiile prezentei Scheme.”
1.5. Punctul 10 va avea următorul cuprins: 
[bookmark: _Hlk209081805]„10. Valoarea estimată totală a ajutorului de stat acordat în baza Schemei (bugetul Schemei) este de 4,0 miliarde de lei (aproximativ 200 milioane de euro), din care 3,0 miliarde de lei pentru scutiri parțiale de la plata impozitului pe venit și 1,0 miliarde de lei pentru grant. Ajutorul de stat se acordă în proporție de 25% sub formă de grant și în proporție de 75% sub formă de scutire parțială de la plata impozitului pe venit aferent veniturilor obținute din activitățile desfășurate în sectoarele prioritare prevăzute în anexa nr. 1.”
1.6. La punctul. 102, textul „20%” se substituie cu textul „10%”. 
1.7. La punctul. 17, se completează cu subpunctele 17.11 – 17.13 cu următorul cuprins:
	„17.11. care au avut anterior calitatea de beneficiari ai Schemei, nu dețin un drept activ și neepuizat de a beneficia de ajutor de stat aprobat în baza prezentei Scheme pentru un alt proiect de investiții;
17.12. nu fac parte dintr-un grup de întreprinderi în legătură cu același proiect unic de investiții, astfel cum este definit la pct. 2.16.;
17.13. nu sunt controlate de persoane care fac obiectul unor măsuri restrictive internaționale, astfel cum sunt definite în art.2 al Legii nr. 25/2016 privind aplicarea măsurilor restrictive internaționale”.
1.8. Punctul 18 va avea următorul cuprins: 
„18. Întreprinderile nou-înființate pot beneficia de ajutor de stat în baza Schemei dacă îndeplinesc cumulativ criteriile prevăzute la subpct. 17.1–17.6, precum și dacă nu aparțin unor acționari care dețin sau au deținut, în ultimii doi ani anterior datei înregistrării cererii de acordare a ajutorului de stat, o altă întreprindere care desfășoară sau a desfășurat, în aceeași regiune de dezvoltare în care urmează a fi realizat proiectul investițional, o activitate identică sau similară celei pentru care se solicită finanțare.„
1.9. Punctul 39 va avea următorul cuprins:
„39. În cazul în care cererea de acordare a ajutorului de stat regional este incompletă, conține erori evidente sau nu oferă suficiente informații pentru evaluarea eligibilității proiectului și a solicitantului, furnizorul notifică întreprinderii solicitante necesitatea de completare și/sau corectare a cererii, indicând în mod expres documentele și informațiile care urmează a fi prezentate.”
1.10. Se completează cu punctele 391 – 393 cu următorul cuprins:
„39¹. Întreprinderea solicitantă dispune de un termen de cinci zile lucrătoare de la data recepționării notificării pentru a transmite completările și/sau corectările solicitate.
39². Furnizorul solicită completarea și/sau corectarea cererii o singură dată. Prin derogare, furnizorul poate admite o a doua solicitare de completare și/sau corectare doar în cazuri justificate, atunci când:
a) documentele sau informațiile prezentate în termen conțin erori materiale, neconcordanțe tehnice ori omisiuni care pot fi remediate fără modificarea esențială a cererii;
b) sunt necesare clarificări asupra documentelor deja prezentate de întreprinderea solicitantă;
c) clarificările sunt necesare pentru verificarea eligibilității proiectului și a solicitantului, inclusiv în raport cu intensitatea maximă admisibilă, costurile eligibile, statutul întreprinderii sau lipsa unei duble finanțări;
d) completarea suplimentară nu conduce la modificarea obiectului proiectului investițional, a beneficiarului, a amplasamentului sau a elementelor esențiale care au stat la baza depunerii cererii. 
Termenul pentru prezentarea completărilor și/sau corectărilor solicitate repetat este de cel mult cinci zile lucrătoare de la data recepționării notificării.
39³. În cazul în care completările și/sau corectările nu sunt prezentate în termenul prevăzut la pct. 39¹ sau, după prezentarea acestora, inclusiv, după caz, după solicitarea repetată prevăzută la pct. 39², cererea continuă să nu corespundă cerințelor prezentei Scheme ori nu permite evaluarea eligibilității proiectului investițional și/sau a solicitantului, furnizorul respinge cererea, printr-o notificare motivată, fără examinarea acesteia pe fond, în termen de cinci zile lucrătoare de la expirarea termenului de prezentare a completărilor sau de la data constatării neconformității cererii.
1.11. Punctul 43 va avea următorul cuprins: 
„43 Decizia finală cu privire la eligibilitatea beneficiarilor și a proiectelor de investiții depuse este luată de către organul colegial interinstituțional creat prin ordin al furnizorului, în baza metodologiei de evaluare aprobate prin ordinul conducătorului entității care are calitatea de furnizor. Metodologia de evaluare va cuprinde următoarele criterii:
43.1. Eficiența ajutorului de stat;
43.2. Creșterea productivității muncii;
43.3. Creșterea salariului mediu;
43.4. Calitatea planului de afaceri;
43.5. Contribuția la dezvoltarea regională.

1.12. Capitolul XIII va  avea următorul cuprins:
„XIII. MONITORIZAREA AJUTOARELOR DE STAT
ȘI CORELAREA CU INSTITUȚIILE STATULUI
57. Furnizorul ajutorului de stat asigură monitorizarea ajutoarelor de stat acordate în baza Schemei, prin intermediul platformei de interoperabilitate www.mconnect.gov.md.
58. Monitorizarea ajutoarelor de stat se realizează, după caz, și în baza datelor și a informațiilor transmise de către beneficiari și/sau obținute de către furnizor, prin efectuarea controalelor la fața locului.
59. În procesul de monitorizare, Furnizorul verifică: 
59.1. respectarea condițiilor de acordare a ajutoarelor de stat;
59.2. respectarea intensității și valorii maxime admisibile a ajutorului de stat; 
59.3. realizarea indicatorilor economici cantitativi stabiliți la etapa de evaluare a proiectului investițional, în baza metodologiei de monitorizare prevăzută la pct. 60.
60. Evaluarea indicatorilor economici cantitativi se realizează anual, pe o perioadă de 3 ani consecutivi pentru întreprinderile mici și mijlocii și 5 ani consecutivi pentru întreprinderile mari, în baza unei grile de punctaj stabilite prin metodologia de monitorizare a îndeplinirii indicatorilor economici de către beneficiari, aprobată prin ordinul conducătorului entității care are calitatea de furnizor.
601. În funcție de rezultatele monitorizării indicatorilor economici cantitativi, furnizorul aplică următoarele măsuri:
601.1. Proiectul se consideră conform, iar acordarea ajutorului de stat continuă, în cazul în care este îndeplinită una dintre următoarele condiții:
a) punctajul total obținut la monitorizare este de cel puțin 50 puncte;
b) punctajul total obținut este de cel puțin 30 puncte, iar deviația negativă față de punctajul obținut la evaluare nu depășește 25%.
601.2. Proiectul se consideră parțial conform în cazul în care punctajul total obținut la monitorizare este cuprins între 30 și 49 de puncte, iar deviația negativă față de punctajul obținut la evaluare depășește 25%. În acest caz, furnizorul emite un avertisment, stabilește un termen de remediere și poate dispune suspendarea temporară a acordării ajutorului de stat până la remedierea neconformităților constatate. Reluarea acordării ajutorului de stat se efectuează după confirmarea remedierii neconformităților, în condițiile stabilite prin metodologia de monitorizare.
601.3. Proiectul se consideră neconform, iar furnizorul inițiază procedura de stopare a acordării ajutorului de stat și/sau de recuperare a acestuia, în cazul în care punctajul total obținut este mai mic de 30 puncte.
602. La data constatării faptului că beneficiarul nu mai îndeplinește condițiile de eligibilitate, sau nu respectă indicatorii economici stabiliți, furnizorul cooperează cu Serviciul Fiscal de Stat pentru a stopa aplicarea scutirii de la plata impozitului pe venit și pentru a efectua recuperarea sumelor deja acordate, inclusiv a dobânzilor aferente.
61. În cazul în care realizarea indicatorilor economici cantitativi este afectată de circumstanțe excepționale, obiective, externe beneficiarului și documentate corespunzător, furnizorul poate dispune, prin decizie motivată, aplicarea unor măsuri de ajustare a evaluării, inclusiv prelungirea termenului de remediere, suspendarea evaluării pentru perioada afectată sau luarea în considerare diferențiată a deviațiilor de punctaj, în condițiile stabilite prin metodologia de monitorizare.”
2. Prezenta hotărâre intră în vigoare la data publicării în Monitorul Oficial al Republicii Moldova.


Prim-ministru				 	Vasile TOFAN

Contrasemnează:

Viceprim-ministru,
ministru al dezvoltării 
economice și digitalizării				Eugeniu OSMOCHESCU

Ministra finanțelor                                     	Victoria BELOUS

